APSPRIEDES NOTEIKUMI
Atklāts konkurss
“Kuģu dīzeļdegvielas iegāde”
identifikācijas Nr. VALIC 2026/078/4N-P-AK

Valsts aizsardzības loģistikas un iepirkumu centrs (turpmāk – Centrs) saskaņā ar Publisko iepirkumu likuma (turpmāk – PIL) 18. panta otro prim daļu rīko apspriedi par plānotā atklāta konkursa “Kuģu dīzeļdegvielas iegāde”, identifikācijas Nr. VALIC 2026/078/4N-P-AK, nolikumā iekļaujamajām prasībām.
1. Apspriedes mērķis: informēt ieinteresētos piegādātājus par plānoto iepirkumu un saņemt ieinteresēto piegādātāju priekšlikumus iepirkuma dokumentācijas pilnveidei.
2. Iepirkuma priekšmets: 
2.1. Iepirkuma priekšmets ir kuģu dīzeļdegvielas iegāde saskaņā ar tehnisko specifikāciju. Iepirkuma priekšmets sadalīts šādās daļās:
2.1.1. [bookmark: _Hlk237593911]1. daļa kuģu dīzeļdegvielas iegāde Rīgas Brīvostā;
2.1.2. 2. daļa kuģu dīzeļdegvielas iegāde Liepājas speciālā ekonomiskā zonā (ostā);
2.1.3. 3. daļa kuģu dīzeļdegvielas iegāde Ventspils Brīvostā;
2.1.4. 4. daļa kuģu dīzeļdegvielas iegāde Salacgrīvas ostā;
2.1.5. 5. daļa kuģu dīzeļdegvielas iegāde Mērsraga ostā;
2.1.6. 6. daļa kuģu dīzeļdegvielas iegāde Pāvilostas ostā.
2.2. Plānotais pasūtījuma apjoms:
	
	Tonnas 2027. gadā
	Tonnas 2028. gadā
	Tonnas 2029. gadā
	Tonnas 2030. gadā

	1. daļa kuģu dīzeļdegvielas iegāde Rīgas Brīvostā
	265
	295
	315
	345

	2. daļa kuģu dīzeļdegvielas iegāde Liepājas speciālā ekonomiskā zonā (ostā)
	460
	500
	900
	600

	3. daļa kuģu dīzeļdegvielas iegāde Ventspils Brīvostā
	220
	250
	260
	270

	4. daļa kuģu dīzeļdegvielas iegāde Salacgrīvas ostā
	10
	10
	10
	10

	5. daļa kuģu dīzeļdegvielas iegāde Mērsraga ostā
	50
	50
	50
	50

	6. daļa kuģu dīzeļdegvielas iegāde Pāvilostas ostā
	25
	25
	25
	25


2.3. Plānotie apjomi var mainīties atkarībā no pasūtītāja un gala lietotāja nepieciešamības un finansējuma.
2.4. CPV kods: 09134200-9.
3. Apspriedes norise:
3.1. Apspriedes laikā ieinteresētie piegādātāji var iepazīties ar pretendentu kvalifikācijas prasībām, kuras norādītas pievienotajā dokumentā “Dokumentācijas pilnveides priekšlikumi” (veidlapa) (1. pielikums), un tehnisko specifikāciju (2. pielikums) prasībām un sniegt priekšlikumus iepirkuma dokumentācijas pilnveidei.
3.2. Apspriedes norises laiks: datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts Iepirkumu uzraudzības biroja Publikāciju vadības sistēmas paziņojumā par apspriedi un Elektronisko iepirkumu sistēmā e-konkursu apakšsistēmā šīs apspriedes sadaļā “Termiņi”.
4. Ieinteresēto piegādātāju priekšlikumu iesniegšanas kārtība:
4.1. [bookmark: _Hlk193463000]Ieinteresētie piegādātāji priekšlikumus norāda dokumentācijas pilnveides priekšlikumu veidlapā un noteiktajā termiņā iesniedz Elektronisko iepirkumu sistēmā e-konkursu apakšsistēmā šīs apspriedes sadaļā “Pretendentu jautājumi un komentāri”. 
4.2. Ieinteresētie piegādātāji priekšlikumus sagatavo konstruktīvi, sniedzot objektīvu un konkrētu pamatojumu iepirkuma dokumentācijas pilnveidei. 
4.3. Ieinteresētie piegādātāji izvērtē, vai priekšlikumos ietvertā informācija ir uzskatāma par komercnoslēpumu vai konfidenciālu informāciju, un attiecīgi to norāda iesniegtajos priekšlikumos.
5. Priekšlikumu izskatīšanas kārtība:
5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaut iepirkuma dokumentācijā. Jautājumi par iepirkuma priekšmetu nav uzskatāmi par priekšlikumiem, un uz tiem apspriedes ietvaros iepirkuma komisija atbildi nesniedz.
5.2.  Iepirkuma komisija ieinteresētajiem piegādātājiem par iesniegtajiem priekšlikumiem nesniedz detalizētu izvērtējumu un pamatojumu priekšlikumu iekļaušanai vai neiekļaušanai iepirkuma dokumentācijā.
5.3. Iepirkuma komisija ieinteresēto piegādātāju priekšlikumus izvērtē un sagatavo apspriedes ziņojumu, kurā norāda apspriedes dalībniekus, to priekšlikumus, pasūtītāja galvenos secinājumus un vērtējumu par apspriedes laikā saņemtajiem priekšlikumiem un iespējamo konkurenci iepirkumā.
5.4. Ārpus Elektronisko iepirkumu sistēmas un pēc apspriedes termiņa beigām iesniegtie priekšlikumi netiek iekļauti apspriedes ziņojumā.
5.5. Apspriedes ziņojums ir vispārpieejama informācija un to publicē Elektronisko iepirkumu sistēmā e-konkursu apakšsistēmā šīs apspriedes sadaļā “Komisijas atbildes un skaidrojumi”.
6. Apspriedei publicējamā informācija:
6.1. 1. pielikums Dokumentācijas pilnveides priekšlikumi (veidlapa);
6.2. 2. pielikums Tehnisko specifikāciju projekts.

Centrs jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!

